text: एक्ट्रेस जेनिफर विंगेट जल्द ही बेहद के सीक्वल में नजर आने वाली हैं| वे इन दिनों इस शो की शूटिंग में काफी व्यस्त चल रही हैं| आखिरी बार इस टीवी एक्ट्रेस को ‘बेपनाह’ में देखा गया था और इससे पहले जेनिफर ने बेहद के जरिए टीवी इंडस्ट्री में खूब धमाल मचाया था| इस सीरियल में जेनिफर ने एक ऐसी लड़की का रोल अदा किया था, जिसका मूड हर वक्त बदला करता था और अपनी पसंद की चीज पाने के लिए वह किसी भी हद तक जाने के लिए तैयार थी|